G-Saviour

**G-Saviour** () on japanilais-yhdysvaltalainen Gundam-televisioelokuva.

## Yleistä
Gundam-sarjan teokset ovat yleensä animaatiota, mutta G-Saviour on tehty epätyypillisesti yhdistelemällä tietokonegrafiikkaa ja eläviä näyttelijöitä.

Elokuvaa näytettiin erityistapauksena Japan Airlinesin Haneda–Honolulu-reitillä ja lyhennettynä versiona erilaisissa tapahtumissa, mutta sen varsinainen lähetys tapahtui Kidō senshi Gundamin televisiolähetysten 20-vuotisjuhlan kunniaksi 29. joulukuuta 2000 Nagoya terebi hōsō pääkanavana ANN-ketjun kanavilla nimellä ”Gundam tanjō 20-shūnen special G-Saviour” (Gundamin 20-vuotisjuhlaspesiaali G-Saviour).

Elokuvan teko oli japanilaiseksi televisiotuotannoksi huomattavan kallista: Pelkän trailerin valmistuskustannukset olivat 200 miljoonaa jeniä, ja televisio-ohjelman lähetykseen mennessä rahaa oli käytetty 800 miljoonaa jeniä lisää, yhteensä siis miljardi jeniä. Amerikkalaiselle televisiospesiaalille hintaluokka on kuitenkin tavallinen, ja elokuvabudjetiksi sitä voidaan pitää jopa halpana. Elokuvan erikoistehosteet teki Digital Muse, joka on työskennellyt myös mm. Star Trekin tehosteiden parissa.

Elokuva sijoittuu avaruusvuosisadan vuoteen 0223, mikä tekee siitä kaukaisimpaan tulevaisuuteen sijoittuvan avaruusvuosisatajatkumon Gundam-teoksen. Aluksi elokuvan vuoden oli tarkoitus olla ”S.C.” (space century), ja elokuvan oli tarkoitus sijoittua pohjimmiltaan samaan mutta kuitenkin periaatteessa eri jatkumoon kuin avaruusvuosisata. Lopulta se kuitenkin päätettiin sijoittaa täysin samaan jatkumoon kuin Kidō senshi Gundam.

Tällä hetkellä elokuva on viimeinen Gundam-teos, jonka teossa alkuperäisen sarjan tuottanut Nagoya tv on ollut mukana, ja se on myös viimeinen Gundam-tuotanto, jota on näytetty Terebi Asahin verkossa. Japaniksi jälkiäänitetyssä versiossa (televisio- ja DVD-versiot) on dramatisointi tehty erikseen uudelleen. Erikoisversiossa ja lähetys-/DVD-painoksessa on myös eri ääninäyttelijät. 

## Taustatarina
### Maan liittovaltion hajoaminen
Avaruusvuosisadan 0100-luvulla rappeutunut Maan liittovaltio päätyi lopulta vain muodollisesti olemassaolevaksi entiteetiksi Avaruuden taistelevien valtioiden aikakauden jälkeen. Avaruussiirtokuntien määrä oli moninkertaistunut avaruusvuosisadan alkuaikoihin verrattuna, mutta heikko liittovaltion hallitus ei niitä kyennyt enää hallitsemaan kuten ennen.

Avaruusvuosisadan vuonna 0217 liittovaltion hallitus otti käyttöön kovat, aseelliset keinot rauhoittaakseen toistuvat konfliktit siirtokunnissa. Siirtokunnat eivät alistuneet hallituksen toimiin, ja tuloksena oli täysimittainen sota. Vuoteen 0218 mennessä yhdistynyt liittovaltion hallitus oli käytännöllisesti katsoen lakannut toimimasta, ja siirtokunnat vaihtoivat kutsumanimensä ”asutuksiksi”. Liittovaltio ja siirtokunnat solmivat rauhan vuonna 0222, mutta liittovaltion vaikutusvalta oli tyystin kadonnut, ja siirtokunnat saavuttivat käytännössä itsenäisyyden.

Toistuvat sodat ja ympäristökatastrofit olivat kuitenkin tehneet itsevaraisen elämisen Maassa mahdottomaksi, ja entisen Maan hallinnon kannattajat kokosivat Maata lähinnä olevat Side 2:n, Side 3:n, Side 5:n ja Side 7:n yhteen ”Asutusten kongressiksi”. Kuukaupunki, Side 1 ja Side 4 vastustivat tätä kehitystä, ja perustivat puolestaan ”Asutusten vapausliittouman”. Side 6 ja rakenteilla oleva Side Gaia (Side 8) pyrkivät säilyttämään itsenäisyytensä puolueettomina. 

Asutusten kongressi kokosi entiset Maan liittovaltion aseelliset joukot Kongressin armeijaksi (CONSENT) ja pyrki kasvattamaan vaikutusvaltaansa yhä suuremmaksi. Kireän tilanteen vallitessa salaseura Illuminati aloittaa toimet säilyttääkseen järjestyksen Aurinkokunnassa.

### Gaian valon tapaus
Elokuvassa tapahtuvaa konfliktia nimitetään myöhemmin ”Gaian valon tapaukseksi” taistelujen tapahtumapaikka Side Gaian ja konfliktin aiheuttaneen bioluminoivan eliön mukaan. Elokuvassa nimeä ei kuitenkaan käytetä.

## Juoni
*Mark Curran*, joka on mobile suit no. 11:llä keräämässä satoa syvänmeren viljelystutkimusaseman lähellä, pelastaa *luutnantti Tim Hollowayn*, jona mobile suit, Bugu, on syöksynyt mereen. Samaan aikaan mereen on pudonnut myös toinen alus, ja koska pidetään mahdollisena, että se kuuluu kongressin armeijan kapinalliselle ryhmittymälle, ottaa armeija tutkimuslaitoksen hallintaansa. Mark löytää asemalta kaksi tunkeilijaa, mutta paikalla ollut armeijan upseeri *Jack Halle* avaa tulen ja surmaa toisen heistä.

Seuraavana päivänä Mark tapaa armeijan järjestämissä juhlissa *kenraalikuvernööri Garneaux’n*, jonka pyynnöstä Mark lähtee juhlista ja suuntaa kohti laitosta, jossa henkiinjäänyt tunkeilija, *Cynthia Graves*, on pidätettynä. Markin tarkoituksena kysyä häneltä selvitystä tilanteeseen ja siihen, mistä tapauksessa on kyse. Cynthia näyttää Markille bioluminoivan, lämpöä säteilevän näytteen, joka voisi ratkaista Maan vyöhykettä uhkaavat ruokaongelmat. Jack ilmaantuu jälleen paikalle ja hyökkää heidän kimppuunsa tarkoituksenaan viedä näyte. Mark ja Cynthia pakenevat, ja myös Cynthian paikalle saapunut apuri ja Markin kihlattu Mimi sotkeutuvat tapahtumiin. He varastavat avaruussukkulan ja suuntaavat kohti Side 4:n siirtokuntaa (New Manhattan).

Mark ja muut jatkavat pakoa Side Gaiaan, jossa Markille esitellään tämän vanha sotilastoveri *Philippe San Simeone*, jonka Mark luuli kaatuneen taistelussa. Mark oli lavastanut kuolemansa ja ryhtynyt todellisuudessa salaseura Illuminatin johtajaksi. Philippe näyttää Markille salassa kehitetyn ”G-Saviour”- mobile suitin, ja pyytää Markia auttamaan taistelussa CONSENTia vastaan. Mark kuitenkin epäröi vastata, sillä hän on vieraantunut taistelemisesta erottuaan armeijasta aiemmin erään tapauksen seurauksena.

Kongressin armeija ei odota toimettomana, vaan lähettää sotilasjoukon Side Gaiaan. Puolustaakseen uhattuja ystäviään Mark nousee G-Saviouriin ja valmistautuu kohtaamaan CONSENTin joukot, joita johtaa hänen entinen esimiehensä, Jack.    

## Elokuvassa esiintyvät sotakoneet
* Saviour-sarja
* Kongressin armeijan mobile suitit

## Hahmot
Japanilaiset ääninäyttelijöiden kohdalla on ensin listattu erikoisversion ääninäyttelijä, sitten tv-, VHS- ja DVD-painoksen ääninäyttelijä.
### Atlantin syvänmeren viljelylaboratorio (Rig)
;Mark Curran
:Näyttelijä Brennan Elliott, jap. ääni Masato Hagiwara / Haruhiko Katō
:Elokuvan päähenkilö. Sukujuuriltaan eteläeurooppalainen, valkoihoinen mies. Entinen kongressin armeijan mobile suit -pilotti, armeijassa palvellessaan arvoltaan kapteeni. Armeijassa hänet tunnettiin ässäpilottina, mutta hän ajautui sotaharjoituksissa tapahtuneen onnettomuuden seurauksena konfliktiin kometavan upseerinsa, Jackin, kanssa ja erosi armeijasta. Myöhemmin hän on työskennellyt syvänmeren viljelystutkimusasemalla, jossa pyritään ratkaisemaan maailman ravinto-ongelmat.
;Dagget
:Näyttelijä Marlowe Dawn, jap. ääni ?/ Emi Shinohara
:Syvänmeren viljelyslaboratorion liikenteenohjaaja.
;Simmons
:Näyttelijä Brendan Beiser, jap. ääni ?/ Ken’ichi Ono
:Eräs Rigin työntekijöistä.

### Side Gaia
;Cynthia Graves
:Näyttelijä Enuka Vanessa Okuma, jap. ääni Mirai Yamamoto / Ryōko Shinohara / Minami Takayama (Sound Cinema -versio)
:Apulaisprofessori, joka toimii Side Gaian bioteknologiavastaavana. Mustaihoinen nainen. Kasvaa pikkuhiljaa läheiseksi Markin kanssa.
;Puheenjohtaja Graves
:Näyttelijä Blu Mankuma, jap. ääni ?/ Kenji Utsumi
:Side Gaian johtaja ja Gaian neuvoston puheenjohtaja. Cynthian isä, mustaihoinen mies.
;Frantz Dieter
:Näyttelijä Alfonso Quijada, jap. ääni ?/ Takayasu Komiya
:Harjoittelija Side Gaian biologisessa laboratoriossa. Nuori, sukujuuriltaan Lähi-idästä oleva mies.
;Kobi
:Näyttelijä Taayla Markell, jap. ääni ?/ Rei Sakuma
:Tutkija Side Gaian biologisessa laboratoriossa, Cynthian apulainen. Nuori itäaasialainen nainen.

### Illuminati
;Philippe San Simeone
:Näyttelijä Hrothgar Mathews, jap. ääni ?/ Toshihiko Kojima
:Tärkeä hahmo Illuminati-salaseurassa, joka varjelee maailmanrauhaa. Valkoihoinen mies. Entinen CONSENT-sotilas. Philippe on Markin ystävä, jonka uskottiin kuolleen taistelussa. Hän tapaa Markin uudelleen New Manhattanillä ja näyttää tälle teatteriin piilotetun huipputeknologiaa olevan mobile suitin, G-Saviourin. Philippe on vakuuttunut Markin kyvyistä ja pyytää tätä G-Saviourin pilotiksi. Kun Mark kieltäytyy, Philippe ymmärtää, ettei Mark vielä ole toipunut armeijassa tapahtuneessa onnettomuudessa kokemastaan traumasta.

;John Saviour
:Teknikko, joka johtaa insinööreistä koostuvaa Saviour-tiimiä. Hän suunnitteli CONSENTille Bugun, mutta tekee yhteistyötä Illuminatin kanssa salassa ja on suunnitellut heille paitsi G-Saviourin, myös Illusionin (I-Saviour). On Saviourin ansiota, että Illuminatin voimat riittävät jotenkuten vastaamaan hätätilanteisiin. Hän ei esiinny lainkaan elokuvassa, vaan ainoastaan sen taustatarinassa.

;Tietokone
:Ääni ?/?/ Takayuki Yamaguchi

### Asutusten kongressin armeija (CONSENT)
;Jack Halle
:Näyttelijä David Lovgren, jap. ääni ?/ Takaya Hashi
:Everstiluutnantti CONSENTissa. Pohjoismainen, valkoihoinen mies. Jack ei kaihda julmiakaan keinoja saavuttaakseen päämääränsä, ja tekee julmuuksiakin kylmän rauhallisesti. Markin entinen komentaja, joka käski Markia hylkäämään vaikeuksiin joutuneen pilottitoverinsa, jottei Markin ohjaama miljardin dollarin arvoinen mobile suit vaarantuisi.
;Mimi Devere
:Näyttelijä Catarina Conti, jap. ääni ?/ Yumi Takada
:Valkoihoinen nainen, joka työskentelee CONSENtin tiedustelujaostossa. Markin naisystävä. Hän tavoittelee strategikon paikkaa CONSENTissa ja pyytää Markia käyttämään yhteyksiään tämän tavoitteen eteen. Hän ei hyväksy Markin osoittamaa kapinahenkeä juhlissa. Hän luottaa aluksi kenraalikuvernööri Garneaux’hun, mutta hänen mielensä muuttuu, kun hän ymmärtää, ettei Garenaux’lla ole aikomustakaan hyötykäyttää bioluminoivaa näytettä.
;Garneaux
:Näyttelijä Kenneth Welsh, jap. ääni ?/ Lasalle Ishii / Hiroshi Ito (Sound Cinema -versio)
:CONSENTin kenraalikuvernööri, valkoihoinen mies. Miehittää Side Gaian pyrkiessään hallitsemaan Maan ja sen lähiavaruuden ruokaa ja siten koko Maata.
;Tim Holloway
:Näyttelijä Peter Williams, jap. ääni ?/ Naoki Bandō
:Luutnantti CONSENTissa, mustaihoinen mies. Syöksyy erehdyksessä Maahan jahdatessaan Side Gaian terroristeja. Uppoaa mereen, josta Mark pelastaa hänet.
;Sawyer
:Näyttelijä ?, jap. ääni ?/ Ryūzō Ishii
:Aiemmin Markin asetoverina palvellut CONSENTin mobile suit -pilotti. Joutuu onnettomuuteen harjoituksissa, ja vaikka Mark syöksyy käskyjä uhmaten toimintaan tämän pelastamiseksi, Sawyer menehtyy. Tapauksen seurauksena Mark erosi armeijasta.
;Fagan
:Näyttelijä ?, jap. ääni ?/ Nina Kumaya
;Pilotti
:Näyttelijä Sam Vincent, jap. ääni ?/?
;Vartija 1
:Näyttelijä Ronald Selmour, jap. ääni ?/ Tetsuya Sakai
:Sotilas, joka vartioi vastaanottotiskiä paikassa, jossa CONSENT piti kiinniotettua Cynthiaa. Markin vanha tuttu, joka päästi Markin tapaamaan salaa Cynthiaa, vaikkei tällä ollutkaan kirjallista lupaa.
;Siipimies 1
:Näyttelijä James Sebastian Hutson
;Garneaux’n vartija 2
:Näyttelijä John McConnach

### Muut
;Hawke
:Näyttelijä Fred Henderson
:Asutusten kongressin puheenjohtaja
;Stephanie Whitman
:Näyttelijä Naamua Delaney
;Baarimikko
:Näyttelijä Christopher Shyer, jap. ääni ?/ Kiyoyuki Kanada
;Tarjoilija
:Näyttelijä ?, jap. ääni ?/ Shihori Niwa
;Uutisankkuri 2
:Näyttelijä Ed Watson, jap. ääni ?/ Shigenori Sōya
;Reportteri Stewart
:Näyttelijä Lee Jay Bamberry, jap. ääni ?/ Hisayoshi Hizaki
;Reportteri Fagan
:Näyttelijä Lorena Gale, jap. ääni ?/ ?
;Teknikko 1
:Näyttelijä Shayne Wyler, jap. ääni ?/ ?
;Lähettiläs 1
:Näyttelijä Tasha Simms, jap. ääni ?/ ?
;Lähettiläs 2
:Näyttelijä David Palffy, jap. ääni ?/ ?
;Kertoja
:Ääni ?/ Ken Ogata / Kenji Utsumi

## Tuotantohenkilöstö
* Vastaavat tuottajat: Takayui Yoshii, Masuo Ueda, Anthony Scala, Philip David Segal
* Tuottajat: Kōichi Inoue, Mimi Maynard, Catarina Conti, Chris Dobbs
* Apulaistuottaja: Buddy Marini
* Visuaalisten efektien valvoja: John Parenteau
* Tarina: Stephanie Pena-Sy
* Käsikirjoitus: Mark Amato, Stephanie Pena-Sy
* Ohjaaja: Graeme Campbell
* Kuvaus: Joel J. Ransom
* Musiikki: John Debney, Louis Febre
* Roolitus: Susan Taylor Brouse, Lynne Carrow
* Puvut: Antonia Bardon
* Tuotannonjohtaja: Jeffrey Berf
* 1. apulaisohjaaja: Bob Crippen
* 3. apulaisohjaaja: Debra Herst
* Tuotantosuunnittelu: Richard Hudolin
* Konseptisuunnittelu: Kunio Ōkawara, Shigemi Ikeda, Masahisa Suzuki, Kevin Ishioka
* Mobile suitien ohjaamojen suunnittelu: David J. Stollery
* Käännökset: Maki Takemitsu
* Irtaimistovastaava: Dan Sissons
* Apulaisirtaimistovastaava: Colin Matthews
* Erikoistehosteet: Digital Muse
* Tuotanto: G-Saviour-tuotantokomitea
* Tuotanto: Sunrise, Polestar Television

### Televisiolähetys-/DVD-/VHF-tuotantohenkilöstö
* Ohjaus: Jōji Iida
* Alkumusiikki: Yoshihiro Ike
* Äänet: Tōru Nakano (Half H-P Studio)
* Apulaistuottajat: Akemi Tōyama (Omega Pictures), Hitoshi Idei (Omega Pictures)
* Tuottajat: Jun Haraguchi (Nagoya terebi), Kōichi Inoue (Sunrise)
* Äänituotanto: Half H-P Studio
* Japaninkielisen version tuotanto: Omega Pictures
* Tuotanto: Nagoya terebi, Sunrise

## Romaani
Elokuvaan pohjautuva romaani julkaistiin joulukuussa 2000 kahdessa osassa Shūeishan Super Dash bunko -sarjassa. Romaanin kirjoitti Yoshie Kawahara ja niiden kuvituksesta vastasi Masahisa Suzuki, joka toimi myös elokuvan konseptisuunnittelijana. Toisin kuin elokuva, romaanit ovat selkeää jatkoa avaruusvuosisata-Gundam-teoksille, ja niissä kuvataan yksityiskohtaisesti mm. siirtokuntapudotusten Maalle aiheuttamia vahinkoja.

## Kuunnelma
Ennen elokuvan näyttöä tv:ssä, joillakin FM-radiokanavilla lähetettiin elokuvan tapahtumia aiemmaksi sijoittuva kuunnelma. Tämä kuunnelma julkaistiin myöhemmin kolmella CD:llä ”Sound Cinemana”.

### Hahmot
;Andy Sinclair
:Ääni Daiki Nakamura
:1. osan päähenkilö. Entinen kongressin armeijan pilotti. Käytti nimeä Andrija Gulasch armeijassa ollessaan.
;Elycia Elg
:Ääni Maaya Sakamoto
:Sokea tyttö, joka asuu entisen Euroopan maanviljelysalueella, Earth Edbertissä.
;Cerulean
:Ääni Kōsuke Meguro
:Earth Edbertissä toimivan terroristijärjestö Club Fourin johtaja.
;Paolo
:Ääni Takuya Kirimoto
:Club Fourin jäsen. Hän on hyvin katkera, sillä Cliffin alaiset veivät hänen maansa ja tappoivat hänen vanhempansa.
;Ryōya
:Ääni Mitsuru Miyamoto
:Club Fourin jäsen. Paoloon verrattuna rauhallinen luonne.
;Cliff
:Ääni Naoya Uchida
:Earth Edbertin kuvernööri. On sotkeutunut armeijan toimintaan ja pyrkii muuttamaan alueen aseteollisuuskeskukseksi.
;Shizulene Foster
:Ääni Yōko Soumi
:Majuri CONSENTin tiedustelujaoksessa, Mimin esimies.
;Abner Saviour
:Ääni Jūrōta Kosugi
:2. osan päähenkilö. Oli ennen kongressin armeijassa, mutta erotettiin huonon käytöksen vuoksi. Illuminati rekrytoi hänet, ja hän toimii G-Saviour-yksikön 703 järjestelmäinsinöörinä ja koelentäjänä.
;April O’Reilly
:Ääni Mabuki Andō
:Nainen, joka vastaa Saviour-tiimin kokeiden järjestelyistä.
;Joyce Santayana
:Ääni Sakiko Uran
:Aprilin työtoveri ja koevastaava. Saviour-tiimin ilopilleri.
;Barry Adams
:Ääni Hisayoshi Izaki
:Saviour-tiimin koelentäjä. Kuolee onnettomuudessa kokeillessa G-Saviouria No. 702.
;Sidney Roland Schwartz
:Ääni Kiyoyuki Yanada
:Päällisin puolin Saviour-tiimin järjestelmäinsinööri, mutta todellisuudessa projektia hankaloittamaan lähetetty CONSENTin agentti.
;Bat
:Ääni Yūya Uchida
:Järjestelmäinsinööri Saviour-tiimissä.
;Maurice Ryba
:Ääni Takeshi Kusao
:3. osan päähenkilö. Opiskelija New Yorkin yliopistossa ja Maan joukkueen ässä yliopisto-baseballissa.
;Tohtori Ryba
:Ääni Unshō Ishizuka
:Mauricen isä. Keksii yhdessä Cynthian kanssa bioluminesenssin ja kehittää sitä aikaansaavan entsyymin. Tämän vuoksi kongressin armeijan ankarampi siipi, joka pelkää sen ratkaisevan maailman ravinto-ongelmat ja lopettavan sodat, salamurhauttaa hänet.
;Sarah
:Ääni Yukari Nozawa
:Tohtori Ryban apulainen.
;Boa
:Ääni Tōru Ōkawa
:Garneaux’n alainen, arvoltaan kapteeni. Hän murhaa tohtori Ryban.
;Akira Inoue
:Ääni Yukimasa Obi
:Kuun Red Box -baseball-joukkueen urheilija. Lyö ratkaisevan kunnarin Blocksia vastaan käytävässä ottelussa.

## Peli
14. syyskuuta 2000 Sunrise Interactive julkaisi samalla G-Saviour-nimellä ammuntapelin PlayStation 2:lle. Peli sijoittuu vuoden päähän Gaian valon tapauksesta, ja sen tapahtumia näytetään pelissä tulevaisuuden videomedialta, missä ne kuvaavat avaruusvuosisadan myöhäisintä konfliktia. G-Saviourin lisäksi pelaaja voi ohjata sen taustatarinassa mainittuja muunnelmia. Julkaisun yhteydessä Enterbrainin Famitsū Bros -lehdessä julkaistiin myös pelin ensimmäiseen tasoon pohjautuva sarjakuva. Sarjakuvan teki Takuto. Sitä ei ole julkaistu pokkarimuodossa.

### Juoni
On avaruusvuosisadan vuoden 0223 talvi.　Garneaux’n vanha luottomies, kenraali Bais, pyrkii toteuttamaan ”projekti Ravenin” tavoitteenaan kaapata Maanpiirin valta sotilasjuntalle. Illuminati määrää Lightning-joukkueen pysäyttämään projektin. Entinen CONSENT-pilotti Reed Fox nousee Markin aiemmin käyttämään G-Saviouriin ja ryhtyy taisteluun Benin ja Asakan komentamana.

### Hahmot
#### Lightning-joukkue
;Reed Fox
:Ääni Matt Lagan
:Pelin päähenkilö. Entinen CONSENTin mobile suit -kouluttaja.
:Inhoaa mobile weaponeita, koska ne tekevät sotimisesta tappopeliä.
:Käyttää G-Saviouria, myöhemmin G3-Saviouria.
;Asaka Field
:Ääni Mai Tsuji
:Lightning-joukkueen operaattori. Pitää Reedistä eikä juuri huolehdi vaaroista.
;Ben Bolt
:Ääni Guy Perryman
:Lightning-joukkueen komentaja. Varma ja lämmin johtaja, johon myös tämän alaiset luottavat täydellisesti.

#### CONSENT
;Bais Bashing
:Kenraali asutusten kongressin armeijassa. CONSENTin kovan linjan suuntauksen keskushenkilö.
:Ajaa Garneaux’n kuoleman jälkeen eteenpäin Raven-projektia, joka tähtää armeijan vallan kasvattamiseen.
:Lähettää voimakkaan ja pahamaineisen Gremly Sheep -joukkueen Illuminatin Lightning-joukkuetta vastaan.
:Ei esiinny lainkaan itse pelissä.
;Klaus Barroad
:Tukikohdan puolustusjoukkojen komentaja, joka vartioi Rio de Janeiron avaruussatamaa. Ohjaa Spearheadin massatuotantoprototyyppiä. 
;Kite Goldman
:Dry Valleyn tukikohdan puolustusjoukkojen komentaja. Hän uskoo, ettei Illuminati ole vain yksinkertainen kansalaisjärjestö, ja on siksi varuillaan seuran suhteen.
:Hänen mobile suitinsa on tykein varustettu C-tyypin Spearhead.
;Race Patrick
:Reedin oppilas hänen kouluttajan ajoiltaan. Race oli erittäin taitava pilotti ja Reedin hyvä ystävä, ja he saattoivat puhua keskenään mistä hyvänsä. Osallistui uuden mobile suitin kehitykseen.
:Virallisesti hän kuoli onnettomuudessa, mutta totuus tapauksesta on hämärän peitossa. Ei esiinny pelissä.  

#### Gremly Sheep
;Rysis
:Ääni Dennis Falt
:Gremly Sheepin joukkueenjohtaja, arvoltaan everstiluutnantti. Hän on ylpeä ja äärettömän luottavainen omiin kykyihinsä, mutta hänen puheistaan kaikuu hulluus.
:Hän tuntuu tuntevan Reedin nimen, mutta Reed kiistää, että he tuntisivat toisensa.
:Todellisuudessa Rysis on Racen taisteludatan pohjalta luotu mobile weaponia ohjaava taistelutekoäly.
:AI pyyhkii Reediä koskevat muistot ja Racen personaan lopputaistelussa bugina.
:Hänen mobile suitinsa on Raven-projektin keskiönä oleva Raven.
;Richard Rite
:Ääni Kermit Cable
:Gremly Sheepin varajoukkueenjohtaja, arvoltaan majuri. Hän on hyvin kunnianhimoinen, ja hän vahtii haukkana tilaisuuksia otta Rysiksen paikka joukkueen johtajana.
:Haastaa G3 Saviourin kaksintaisteluun todistaakseen kykynsä. Häviää kuitenkin taistelun ja ymmärtää juuri ennen mobile suitinsa räjähdystä, ettei hänellä ollut todellisuudessa tarpeeksi voimaa Rysiksen haastamiseen, ja nauraa itselleen ironisesti.
:Hänen mobile suitinsa on Richard Riten Bugu 2.
;Winn Curtis
:Gremly Sheepin jäsen. Osallistuu Kilimanjaron tukikohdan, jossa aiemmin järjestettiin armeijan tutkimus- ja kehittelytoimintaa, puolustukseen.
:Käyttää tukikohtien puolustukseen tarkoitettua B-tyypin Spearheadiä.

## Liitännäistuotteet
;DVD/VHS
:Bandai Visual julkaisi ”G-Saviour: Full Edition” -DVD:n, joka on 20 minuuttia Japanin televisiossa näytettyä versiota pidempi. VHS-kasetteina myydään erikseen sekä japaniksi tekstitettyä että jälkiäänitettyä versiota.
;Romaanit
* 1. osa, 
* 2. osa,  
;Kuunnelma
:Pioneer LDQ julkaisi kaikki kolme kuunnelman osaa.
* G-Saviour Sound Cinema 01: Icaros no akai tsubasa, julk. 22. joulukuuta 2000
* G-Saviour Sound Cinema 02: Before the Mission, julk. 15. tammikuuta 2001
* G-Saviour Sound Cinema 03: Shinkai no Prometheus, julk. 23. maaliskuuta 2001
;CDt
* G-Saviour Original Soundtrack
:Victor Entertainmentin 7. helmikuuta 2001 julkaisema soundtrack-levy. Sisältää 18 kappaletta, pituus 74 min 42 s.
* G-Saviour for PS2 Original Soundtrack
:Lantisin 6. joulukuuta 2000 julkaisema PS2-pelin soundtrack-CD, sisältää 31 kappaletta.
* Orb (laulu: Emily)
:Japanilaisen version loppulaulu, joka löytyy myös soundtrack-CD:ltä. Sanat ja sävel Susumu Kawaguchi, sovitus Tomoji Sogawa. Victor Entertainment julkaisi levyn 1. tammikuuta 2001.
* Dear Mother (laulu: Lovable)
:PS2-pelin loppulaulu. Laulu on myös pelin soundtrack-CD:llä. Sanat Joelle Youko Checketts, sävel Takehiro Yamamoto, sovitus Tomoji Sogawa. Levyn julkaisi Teichiku Entertainment 4. lokakuuta 2000.
;Peli
* G-Saviour
;Pienoismallit
* 1/144 HG GS-01 G-Saviour, painovoimattoman tilan malli (julk. Bandai, joulukuu 2000)